Verjaarsdag | SkalkSkryf
« Die noodsaaklike val na Bowe
April 14, 2014 deur Louwie
Heng, dit was nou `n groot dag. Heerlik om julle almal hier te kon hê. En aan almal wat net vining kom inloer het, en die wat my op Facebook geluk gewens het, `n groot dankie.
Vir al die geskenke ook baie dankie. Al die bottels wyn behoort my tot volgende jaar se party heel gelukkig te hou!
Van Ma kry ek vliegkaartjies vir `n vakansie saam met haar na Munich, Duitsland!
My Buddha van Marlie en Piet kry `n ere staanplek by die swembad:
En met hierdie unieke geskenk van Hannelie waartoe almal bygedra het, loop ek en spog by al wat leef.
Die voorblad van die boek wat die ouman se lewe met fotos en staaltjies dokumenteer van die eerste lewenslig tot nou, en tussenin skrywes van vriende en familie oor hulle belewenis van die pad saam met hom.
`n Idee waarteen ek aanvanklik groot beswaar gehad het, maar nou, met die eindproduk in die hand is ek skoon aangedaan. Fantasties. Baie dankie Hannelie en almal wat so mooi geskryf het.
The life story of quite an interesting man
who lives an interesting life,
and amuses quite a few more.
A heart as light as his humour is dark,
he spins tales of woe and laughter,
paints pictures with colour and soul,
and leaves every day a small smile hidden beneath.
Die agterblad. Fantasties gedoen.
As iemand so `n boek wil laat maak vir `n geliefde of vriend of wie ook al, laat weet. Hannelie sal dit met graagte vir jou doen. Jy gee die fotos en die skryfsels en sy maak die boek.
Posted in Louwie | Tagged Familie, Geskenke, Lewensboek, Verjaarsdag, Vriende | 7 Kommentaar
op April 14, 2014 at 10:39 nm seegogga
Baie geluk! Lyk na 'n wonderlike geskenk- daardie boek.
op April 15, 2014 at 9:35 vm Toortsie
Gluk! Lyk my jy het sommer lekker presente gekry. 🙂
op April 15, 2014 at 7:25 nm Louwie
Seegogga baie dankie. Ja dit is inderdaad `n wonderlike geskenk. Al die goeie dinge wat mense gewoonlik by jou begrafnis sê is daarin. Dit verbly die hart. Nou mag hulle maar al die slegte goed wat hulle van my wil sê in `n ander boek skryf en dit saam met my veras, dan is dit ook van hulle harte af en almal is happy.
op April 15, 2014 at 7:28 nm Louwie
Dankie aan jou ook Toortsie. Ja, wonderlike geskenke. Sien uit na die trip Duitsland toe. En daar gaan ons bier drink by die emmer vol!
op April 15, 2014 at 7:30 nm Louwie
Maar eintlik verjaar ek nie meer nie, ek verouder nou soos `n vat wyn van dag tot dag. My grootste werk is om te sorg dat die inhoud van die vat met tyd beter word en nie slegter nie.
op April 18, 2014 at 1:07 nm Son
Dis die mees awesome geskenk wat ek nog ooit gesien het! Hoop eendag het iemand my lief genoeg om vir my ook so 'n geskenk te gee 😉 Bring vir ons 'n klippie saam uit Duitsland 😀
op April 18, 2014 at 2:42 nm Louwie
Son, om te wys hoe fantasties die boek is gaan ek van tyd tot tyd hier `n bladsy of twee plaas vir julle om te sien. Hou hierdie spasie dop!!